Lída Baarová

**Lída Baarová** (født 14. september 1914 som *Ludmila Babková* i Prag (Bøhmen), død 28. oktober 2000 i Salzburg) var en tsjekkisk skuespillerinne.

## Liv og virke
### Bakgrunn
Etter sin utdannelse ved skuespillerakademiet i hjembyen spilte hun i sin første filmrolle 17 år gammel i filmen *Pavel Čamrda's karriere* (*Kariéra Pavla Čamrdy*). Hennes mor sang i et kor og spilte i en rekke teaterstykker; hennes yngre søster, Zorka Janů (1921–1946), ble også filmskuespillerinne. 

### Karriere i Det tyske rike
I 1934 ble hun ansatt ved det tyske Universum Film AG (UFA), og spilte 1935 i filmen *Baccarole*. Den mannlige hovedrollen spilte Gustav Fröhlich, som Baarová hadde et forhold til. De bodde sammen i et hus på halvøyen Schwanenwerder i Berlin. Senere fulgte filmer som *Einer zuviel an Bord* (1935), *Verräter* (1936), *Patrioten* (1937) og *Die Fledermaus* (1937), samt engasjementer ved Deutsches Theater og Freie Volksbühne.

Etter at hun hadde møtt Joseph Goebbels utviklet det seg et heftig kjærlighetsforhold mellom dem, som også ble offentlig kjent. Goebbels ønsket å skille seg fra sin kone Magda til fordel for Baarová. Men etter bønn fra Magda grep Adolf Hitler inn og fikk Goebbels til å redde ekteskapet. Hitler intervenerte 16. august 1938 og irettesatte sin minister, og sa til ham at i lys av hans «perfekte ekteskap» såvel som til den planlagte tyske innmarsj i Tsjekkoslovakias Sudetenland, var hans forhold til en tsjekkisk skuespillerinne en umulighet. Lidia Baarová ble fortalt av Berlins politisjef Wolf-Heinrich von Helldorff at hun hadde å avbryte sitt forhold til  Goebbels øyeblikkelig. Etter dette fikk Baarová ikke flere engasjementer i Tyskland. 

Filmen *[[Preußische Liebesgeschichte]]* fra 1938, nettopp innspilt før Hitler grep inn mot forholdet Goebbels/Baarova, hvor hun spilte hovedrollen, fikk fremvisningsforbud på grunn av krigen med Polen (den handlet om kjærlighetsforholdet mellom keiser Wilhelm I og den polsk-tyske prinsesse Elisa Radziwill), og ble først satt opp på kino etter krigen.

I 1938 reiste Baarová tilbake til Bøhmen og senere Italia, men fikk ikke lenger noe fotfeste i filmbransjen.

### Etterkrigstiden
I 1956 lot hun seg skille fra sin ektemann Jan Kopecky og spilte teater i Østerrike og Tyskland.

I 1958 giftet hun seg i Salzburg med den svenske professor Kurt Lundwall. Ektemannen døde i 1980, og hun tilbragte resten av sitt liv alene i Salzburg.

## Filmografi (utvalg)
* 1935 – *Barcarole*
* 1935 – *Mann overbord*
* 1936 – *[[I fremmed tjeneste]]*
* 1937 – *[[På falsk pass]]*
* 1937 – *[[Mennesker i drift (1937)|Mennesker i drift]]*
* 1937 – *Flaggermusen*
* 1937 – *[[Uskyld (film fra 1937)|Uskyld]]*
* 1938 – *Preußische Liebesgeschichte*
* 1951 – *[[Dagdriverne]]*

## Referanser


## Litteratur
* Kay Weniger: *Zwischen Bühne und Baracke. Lexikon der verfolgten Theater-, Film- und Musikkünstler 1933 bis 1945*. Mit einem Geleitwort von Paul Spiegel. Metropol, Berlin 2008, ISBN 978-3-938690-10-9, S. 424&nbsp;f.
* Stanislav Motl: *Lída Baarová, Joseph Goebbels. Die verfluchte Liebe einer tschechischen Schauspielerin und des Stellvertreters des Teufels.* Prag 2009, ISBN 978-80-7281-387-2.

## Eksterne lenker
*